**Merivälja Kooli hoolekogu koosoleku protokoll 30. oktoober 2019 kl 18.00 - 20.30**

**1. Tutvumine, hoolekogu esimehe ja aseesimehe valimine**

Hoolekogusse kuuluvad:

Krista Kuus - õpilasesindaja, väga tubli ja aktiivne 9-klassi õpilane

Silver Fokin – õpetajate esindaja, hoolekogu liige alates 2018. aastast

Marge Aedna – vanematekogu esinaine, endine Merivälja lasteaia hoolekogu liige

Kristiina Püttsepp - endine vanematekogu liige, Merivälja Koolis õpetajate coachingu läbiviija 2018, kooli arengukava töögrupi liige

Külli Kroon - vilistlasesindaja, Merivälja Aedlinna Seltsi üks juhtidest, kooli hoolekogu liige ka 2018 aastal

Erik Vest – kooli toetava organisatsiooni esindaja, Mähe Seltsi juht, Pirita-Kose lasteaia hoolekogu liige, kooli hoolekogu liige ka 2018 aastal

Lembe Levo – vanamatekogu esimees 2016-2019, Merivälja Aedlinna Seltsi juhatuse liige, endine Merivälja lasteaia hoolekogu liige.

Tõnis Liinat – Pirita linnaosa vanem, Merivälja endine elanik

Greta Ammer – Merivälja Kooli direktor, Merivälja elanik.

Greta väljendas, et tal on hea meel, et koolis on professionaalne haldusjuht, professionaalne tugiteenuste juht, kes mõlemad on töötanud varasemalt Tallinna Haridusametis ja see on hea näitaja, et Haridusameti inimesed on kandideerinud mitmesse kooli, kuid valinud töötamiseks Merivälja Kooli.

**Otsustati: kinnitada hoolekogu juhiks Lembe Levo, aseesimeheks Kristiina Püttsepp ja sekretäriks Külli Kroon.**

**2. Hoolekogu töökorraldus, peamised eesmärgid 2019-2020**

**Hoolekogu koosolekud 2019-2020 õppeaastal**

Kolmapäev, 30. oktoober kell 17.30

Neljapäev, 28. november 2019 kell 8.00 - 9.30

Neljapäev, 6. veebruar 2020 kell 8.00 - 9.30

Kolmapäev, 25. märts 2020 kell 18.00 - 19.30

Hoolekogu käepikenduseks on vanematekogu, kus on väga selgelt olemas tööjaotus ja rollid, vanematekogu esimees on alati kutsutud (hääleõiguseta) hoolekogu koosolekutele.

Vanematekogu info on väljas kooli kodulehel ja on olemas kõikide klasside esindajatel.

Jooksvate küsimuste arutelud ja hääletused toimuvad hoolekogu listi kaudu.

Klassidel palume võimaluse korral hoolekoguga suhelda läbi oma klassi esindaja(te) vanematekogus.

Hoolekogu 2019-2020 teemad:

1. Merivälja ja Mähe haridusmaastiku probleemide pidev fookuses hoidmine
2. Koostöö loomine Merivälja lasteaia ja hoolekoguga
3. Liiklusturvalisus kooli lähiümbruses
4. Kooli õppekvaliteedi ning hea vaimse ja füüsilise keskkonna eest seismine
5. Kooliga seonduvad jooksvad küsimused

**Lisainfoks T. Liinatilt: Pirita koolide ja lasteaedade ümarlaud**

Merivälja Lasteaia hoolekogus tekkis idee kõikide Pirita koolide ja lasteaedade direktorite ja õpetajate esindajate ümarlauaks. Töövorm loksub töö käigus paika, kuid on oluline, et tekiks sünergia, et probleemid saaksid õigesti kanaliseeritud ja parimal moel lahendatud.

Kooli hoolekogu soovib edaspidi teha rohkem koostööd Merivälja lasteaiaga. Lasteaias ei valitud hoolekogu juhti oktoobri koosolekul, toimub elektrooniline hääletus veidi hiljem. Tuleks teha avatud koostööd, näiteks kui üks või teine vajab ruume, samuti kui on kooli või lasteaia territooriumil vaja midagi toimetada, kui on ühiseod rõõme ja muresid..

**3. Merivälja kooli õppekvaliteet** võrreldes

a) eelmiste aastatega;

b) teiste Tallinna koolidega;

c) teiste Eesti koolidega.

Analüüsi tegemiseks kasutatakse kolme peamist mõõdikut:

1) 3. ja 6. klassi tasemetööd

2) 9. klassi lõpueksamid

3) mis koolidesse 9. klassi lõpetajad sisse saavad

**Otsustati: Õppekvaliteedi teema tuleb arutlusele 28. novembril. Eeldame, et õppejuhtidel on piisav aeg ettevalmistuseks. Hoolekogu esimehele saata õppejuhtide poolt nädal enne koosolekut ettevalmistatud materjalid. Info ettevalmistavate materjalide saatmiseks õppejuhtide poolt hoolekogu esimehele palun edastada direktoril.**

K. Püttsepp: 2019. aasta Merivälja kooli lõpetajate statistika (mitteametlik):

Viimsi Gümnaasium 9

PMG 4

VHK 2

Lütseum 1

Kuristiku Gümnaasium 1

Westholm 1

Tööstushariduskeskus 1

Ehituskool 1

Teise linna kolis 2

Klassi jäi kordama 1

**4. Liiklusturvalisus**


G. Ammer – esimesel võimalusel märgistada õpetajate parkla. Mõte oli hakata lapsi autost maha panema poe juures või Kõivu teel. Lõime kahe ridaelamu vahelt linna transpordimaale raja ja jalgvärava, kuid elanikud tõid välja, et lahendus ei ole ohutu - tee on kitsas, valgustust ei ole, oluline osa ajast pime. Hetkel on värav üksnes 1. klassi laste jaoks, tulevad suurde majja koos abiõpetajaga. Vaja teiste mõtetega edasi minna. Märgistuste muutmiseks ei ole koolil pädevust, seda on vaja teha otsustajate tasandil - LOV. Liikluskorraldusega ei tegele vanemad ega kool. Saame teha hea tahte avalduse, algatus peaks olema vanematekogust ja hoolekogust. Probleemid süvenevad lume tulekul. Õpetajatele on parkimiskoht oluline, tulevad kaugemalt, buss jääb kaugele.

L. Levo – klassides on aruteluks liiklusturvalisuse proovinädal - ideede elluviimiseks/ajutise liikluskorralduse muutmiseks, mis koondati ettepanekutena 2019 kevadel liiklusturvalisuse töörühma poolt. Saame reaalselt vaadata, kas muudab midagi paremaks. Maja ees asfaldil on kollasega parkimiskeelu märk– ehk saaks värviga värskendada, see on ära kulunud. Töörühma tulevad uued liikmed, vaatame, kes võtab vedada. Kas võiksime kaasata liiklusküsimustesse Ott Pärna? Kristiina Püttsepp on nõus tegema senisest kokkuvõtte ja tegevuskava ajalised ja sisulised ettepanekud.

T. Liinat – liikluspeegli kasutamine ristmikul ei ole hea, kuivõrd tekitab muid tähelepanuga seonduvaid probleeme.

E.Vest – liiklusvood kooli ümbert tuleb kaugemale suunata, turvalisus tuleks tõsta uuele tasemele. Kesk teest kuni Lodjapuu teeni või mõni muu kokkulepitud lõik peaks olema autovaba 7.30 - 9.30. Tupiktee lõigul ridaelamubokside vahel on liiklusohutus ikkagi oluliselt parem kui tänavatel ja ohtlikel tänavanurkadel. Et liiklust hajutada, ei tohi koondada lapsi ühte kohta. Tänavad on avalikult kasutatavad, igal pool võib peatuda ja maha tulla, enamus Merivälja tänavatest on õueala. See on lihtsalt kokkuleppe küsimus lastevanematega, võib öelda, et kooli kodukorra teema. Peame tegema ettepaneku hoolekogu poolt vanematekogu toetusel. Me ei räägi liiklusmärkide panemisest, vaid lastevanematele info jagamisest laste liiklusturvalisuse tõstmiseks. Õpetajate parkla võiks teha (osaliselt?) ka poe ette, õpetajad liiguvad koos lastega. Olukord on oluliselt parendatud kui suudame Kõivu ja Heki tee muuta turvaliseks.

E.Vest - minu mõtte selgituseks väike skeem. Rohelisega on skeemil tähistatud turvalise koolitee ala, kuhu lapsi autoga koolis sõidutavad lapsevanemad oma sõidukiga lapsi **EI** tooks. Sinisega on tähistatud teed ja sõidusuunad kus lapsevanemad võiksid, (kuid ei pea) oma autoga liikuda. "K&R" (kiss & ride) on kohad, kus võiks asuda "Kiss & run to school" peatuspunkt. Need punktid on vaja selgelt tähistada ja vajadusel ka hetkeliseks peatuseks vajalik koht rajada (eriti just Heki ja Ida nurgal). Sõltuvalt millisest "K & r" peatuspunktist laps kooli ukseni jalgsi minema hakkab, on vahemaa 140- 200 m ehk maksimaalselt 2,5 minutit. E. Vest – võiks kutsuda piirkonna elaniku, abipolitseiniku ja koolitaja Ott Pärna kooli laste ja õpetajate ette rääkima, miks soovime muuta kooli ümbrust liiklusturvaliseks ja kuidas me seda teeme. Oti sõnum oli see, et kui 50+1% tuleb ideega kaasa ja saavad aru, et see on nende jaoks kasulik, siis vähemus saab aru, et nemad rikuvad kokkulepitud reegleid. Kokkulepitu järgijaid tuleb ka märgata ja tunnustada. Kasvõi rinnamärgiga „Jalgsi kooli“. Lapsed peavad mõistma positiivset suunda, miks nad seda teevad. Lapsevanema jaoks on mõttel jumet vaid siis, kui ta on kindel, et meie poolt väljapakutud ja kokkulepitud lahendus tagab tema lapse turvalise kooli jõudmise.



T. Liinat – Pirita PMG uue kergliiklustee loomisega rakendati kokkulepet lastevanematega. Eelmisel aastal oli helkuri jagamise kampaania ajal PMG kõrval kulgev Metsavahi tee ummikutes, nüüd seda ei olnud, olin üllatunud.

S. Fokin – olen valmis parkima poe ette. On ka olnud kordi, et sõidan kooli ette ja kui vaba parkimiskohta ei leia, siis sõidan ikkagi poe juurde parkima.

K. Püttsepp – aastaid tagasi oli klassidevaheline võistlus autovabal nädalal, ehk millise klassi lapsi tuuakse kõige vähem autoga kooli. Võistlus toimis. Tuleb teha klassidesse sõbralik kommunikatsioon. Ettepaneku saaks teha ka jagatud sõidusüsteemiks.

M. Aedna – „Autovaba nädal“ tuleb ära teha. Võib ka lumeni oodata, kuid see tuleb ära teha, et saaks kitsaskohad kiiresti selgeks. See ei ole kõnnitee, mida mööda lapsed Kõivu teel liiklevad. Tihti on seal ka lumi ajamata. Sisuliselt lapsed liiguvad ikkagi mööda sõiduteed. Lastevanemate koolis tuleks ühe teemana käsitleda ka liiklusturvalisust.

L. Levo – Liiklusturvalisuse töörühm võiks selle mõtte rohkem läbi mõelda.

K. Kroon – liikluskorralduse senise lahenduse peab üle vaatama vastav amet, kus töötavad professionaalid ja kes saavad öelda, et need on parimad võimalikud lahendused ja midagi rohkemat me enam teha ei saa. Puudub info, kas Tallinna Ttranspordiamet on tegelenud Merivälja kooli piirkonna kaardistamise ja parimate lahenduste väljatöötamisega. Niikaua kui on olemas kasvõi üks ebaturvaline koht kooliümbruse liikluses, pehmed kokkulepped ei toimi, vähemalt väiksemate klasside lastevanematega. Enne peaks pöörduma vastava ametkonna poole tegemaks ettepanekut parima liikluskorralduse osas, tuues neile välja probleemid. Ja alles siis nn pehmed kokkulepped lastevanematega.

E. Vest – 2012 valmis Merivälja kooli laste liikuvusuuring. Need küsimused ja probleemid millest me täna räägime olid juba siis uuringus kirjas. 7 aastaga ei ole midagi muutunud, ainult laste arv koolis on märgatavalt suurenenud.

T. Liinat – ettepanekuid liikluskorralduse muutmiseks on linnale tehtud ja nendele on ka varasemalt vastatud. Kõivu tee rekonstrueerimine on plaanis 2020-2021, kuid ka tee rekonstrueerimine ei vähenda liiklusohtu kooli ümbruses. Kõik on ikkagi lapsevanema taga, kes on roolis.

L. Levo – liiklusturvalisuse töörühm peab koostama tegevuste ajakava. Lastevanematele on tehtud üleskutse, et kõik kes liiklusturvalisuse teemal soovivad kaasa rääkida on oodatud töörühmaga liituma. Teemaks on ka Kõivu tee otsas oleva raudtee ülekäigukoht. See on rattaga ületamiseks väga halb. Tegemist on Viimsi valla maaga, vaja teha koostööd. Erik Vest uurib teemat.

**Otsustati: Greta uurib tänavamärgituse värskendamist ja teeb vajalikule instantsile ettepaneku märgistuse uuendamiseks. Greta kaardistab, kui paljud õpetajad üldse autoga käivad. Greta suhtleb PMG-ga, et kuidas nad viisid läbi kommunikatsiooni liiklusturvalisuse küsimuses lastevanematega.**

**Liiklusturvalisuse kommunikatsioonile lisada tervislikkuse aspekt.**

**Liiklusturvalisuse teemat aitab ellu viia Vanematekogu liiklusturvalisuse töörühma eestvedamisel. Vanematekogu kommunikeerib, et 30. novembrini saab vanematekogu kaudu teha töörühmale ettepanekuid liikluse turvalisuse osas. Edaspidi kavandada ka ideekorjet läbi e-kooli. Kristiina valmistab ette teksti klassidesse pöördumiseks.**

**Ühise infovälja tekitamiseks laiali jagada hoolekogu liikmetele liiklusturvalisuse töörühma kevadine kokkuvõte, lisada see protokollile, samuti lisada protokollile 2012 Merivälja kooli laste liikuvusuuring ja Pirita asumiseltside pöördumine seonduvalt Pirita liikuvusuuringu taotlusega, milles sisaldub ka taotlus asumipõhiste liikuvusuuringute läbiviimiseks.**

**5. Arengukava**

G. Ammer – töögrupi II faasi osas kokkulepe Tiina Randma- Liiviga (vanematekogu aseesimees  VK protokoll 16.9.2019 vastutav õppetöö alal) ja Kristiina Püttsepaga hoolekogust. Täname kõiki töögrupi I faasis osalenuid panuse eest.

**6. Uued õpetajad ja mentorlus**

G. Ammer – Merivälja kool on liitunud alustavat õpetajat toetava programmiga. Kool on juurutanud mentorprogrammi. Kõigil uutel õpetajatel on mentor, võib olla 1 või 2 mentorit, nt klassijuhataja ja teine aineõpetuse mentor.

**7. Merivälja ja Mähe haridusmaastiku probleemide käsitlus**

L. Levo - Kuidas liigume edasi 29. aprilli avaliku pöördumise teemaga?

T. Liinat – plaanis on Merivälja lasteaia ja kooli algastme liitmine lasteaia territooriumil. Lasteaed lammutatakse. Kooli osa hakkab ilmselt kuuluma Merivälja kooli alla. Linnal on kaks lisaeelarve koostamist – üks kevadel, teine sügisel, st 2020 kolmas kvartal võiks projekteerimine kõige varem alata. On tulnud välja, et ka Pirita PMG-d on võimalik laiendada 4-5 klassi õpilaste jagu. Padrikut laiendatakse, ilmselt lasteaiakohtade võrra. Kui koolikohti jääb puudu, on vaba sotsiaalmaa Pirita-Kose lasteaia juures. Vanad hooned seal järgmine aasta lammutatakse. Rajada saab vastavalt vajadusele kas erakooli või munitsipaalkooli. Pirita Keskuse omanikud on taas muutunud. Tahavad muutusi, kuna hoone sisu ei tööta. Oli juttu, et eraldada mingi nurk vaba aja keskuse või kogukonna jaoks. Lubasid tulla oma ideedega välja, kui saavad projekteerimistingimused taotletud. Pirita vaba aja keskust on plaanis laiendada koos ranna-ala detailplaneeringuga, et luua kompaktne keskus. Mähe vaba aja keskus toimib, kuid Pirita-Kose oma mitte. Võib-olla siiski tuua kõik ühe katuse alla. Kaja kino, Mustamäe VAK on peale renoveerimist väga hästi käima läinud.

G. Ammer – augustis 2019 kohtusime Belobrovtseviga koolijuhtide kohtumise raames, uuendasin kutset tulla kooli. Lubas. Sel sügisel saime kaks esimest klassi 28 õpilasega. Moodulid on kooli kasutuses 3 aastat.

L. Levo – Belobrovtsev lubas kooli tulla 2019 märtsis, on palunud pikendust, kuid lubanud tulla.

K. Kroon – pöördumise peamine eesmärk oli koostöövormi tekitamine LOV, haridusameti, koolide ja lasteaedade juhtkonna ning hoolekogude vahel. Saime vastuseks, et ettepanekuid arvestatakse haridusstrateegia ettevalmistamisel. Belobrovtsev võiks nüüd anda infot, mida see strateegia meie ettepanekutest sisaldab või mis põhjusel mingeid ettepanekuid ellu viia ei saa. Pöördumises pakkusime välja Meriväljale nn hariduskvartali: lasteaed või siis lasteaed/algkool + huvikeskus/raamatukogu + kool, mis tähendab ka arutelu kaupluse esise maa kasutuse üle (kas võimalik sinna huvikeskuse või raamatukogu rajamine), et tekiks üks terviklik asi kolme lähedal asuva hoone näol, mis suudaksid paindlikult rahuldada ka üksteise vajadusi. Me isegi ei tea täna, kas see mõte üldse kellegini jõudis. Meid huvitab, milline suund on võetud ning kas see võiks Pirita probleeme lahendada olukorras, kus Pirita elanike arv kasvab.

E. Vest – pöördumises oli ka palju muid ettepanekuid. Kirjalikule pöördumisele oleks ikka mõistlik kirjalik vastamine. Meie tõime välja makrovajadused. Läbi linnaosade laste vedamine või liikumine genereerib probleeme liiklusturvalisuses. Põhikooli haridus peaks tulema kodukoha lähedalt kuni kolme km raadiuses. Üksikud uudised ei anna ülevaadet, mida kavandatakse Pirita haridusmaastikul tervikuna.

**Otsustati: Tõnis võtab V. Belobrovtseviga ühendust ja teeb ettepaneku mõistliku aja jooksul kohtumise korraldamiseks Pirita LOV ruumides. Kaaluda enne kohtumist Tõnise poolt ettepaneku tegemist kõikidele Pirita asumite haridusasutuste ja hoolekogude juhtidele, et ka nemad oma probleemid kaardistaksid. Kutsuda ka teised Pirita haridusasutuste ja hoolekogude juhid kohtumisele, et tekiks diskussioon Pirita haridusküsimuste üle tervikuna, et me võtaksime ühise suuna.**

**Ühise infovälja tekitamiseks laiali jagada hoolekogu liikmetele 2019 avalik pöördumine, lisada see protokollile.**

**8. Ruumipuudus.**

G. Ammer – laste arv koolis kasvab veel mõned aastad. Kui sügisel peame vastu võtma 3 klassikomplekti, peaks kolmas esimene klass tulema õhtusesse vahetusse. Neljandad klassid suuname järgmisest sügisest õppima hommikuses vahetuses. Ideaalis võiks kooli algkooli osa olla eraldi majas ja 4. – 9. klassid ühes hoones või siis kogu kool kahe paralleelklassiga. Need aastad kus 7. – 9. klass saab olema 4 paralleeliga, saab olema väga pingeline aeg.

Järgmisest aastast on plaan, et Merivälja eelkool kuulub kooli alla.

**9. Personali ja laste väärtustamine ning tunnustamine**.

**Otsustati: arutame veebruari hoolekogu koosolekul.**

**10. Ürituste kalender 2019-2020**

G. Ammer - ette tehtavad koolipäevad on meil juba ette tehtud, 1. septembril ja 12.oktoobril, seetõttu on viimane koolipäev 5. juunil.

**Otsustati: arutame 28. novembri hoolekogu koosolekul, osalema on oodatud õppejuhid ja huvijuht, info edastada neile direktori poolt.**

**11. Kommunikatsioonikanalite põhimõtete kokkuleppimine 2019-2020**

G. Ammer – kogu info läheb korraga kõikidesse kanalitesse. Senine süsteem on, et info on nii listides kui ekoolis, nii otsustati eelmine aasta.

E. Vest – üks kanal peab olema. Korda tuleb saada uudisvoogude edastamise süsteem, kus lapsevanem saab läbi linnukese määrata, millisesse kohta infot soovib. Viimsi Riigigümnaasiumil on kasutusel iganädalane uudiskiri, kus on kirjas kogu oluline info ning lisaks ka saavutused, sünnipäevalapsed

M. Aedna – huviringide info on mitmel pool laiali ja keeruline on leida kõige värskemat infot. Võiks olla tabelina ühes kohas.

G. Ammer – huvijuht kartis, et midagi jääb tähelepanuta ja saatis mitmesse kanalisse. Probleem on ka uue kodulehe seadistamisega, sest seal on omad piirangud. Huvitegevuse info läheb kodulehele huviringide tabelisse.

**Otsustati: arutame 28. novembri hoolekogu koosolekul.**

**12. Oma kooli ühise visuaalse identiteedi väljatöötamine (kujundused, FB, veeb, piduliku riietuse element, meened jms)**

G. Ammer – soov on saada vabariigi aastapäevaks kooli logoga kooli lipp. Kõik muu kooli visuaali ja identiteeti puudutavad teemad vajavad edasiarendamist. See on ka arengukava üks koostööülesanne. Eraldi teema kooli fassaadväljak, kuhu tulevad ka lipumastid.

**Otsustati: arutame veebruarikuu hoolekogu koosolekul.**

**13. Õpilasomavalitsuse kaasamine 2019-2020 ja eesmärgid**

**Otsustati: arutame veebruarikuu hoolekogu koosolekul.**

**14. Muud jooksvad küsimused:** kas õue seiklusraja juures on vahetundides järelvaataja? Kas koridorides on keegi, kes hoiab lastel silma peal? Kui laps märkab kiusamist/rataste lõhkumist, kas ta siis pöördub sekretäri poole? Või kuhu peaks pöörduma? Kas haldusjuhil õnnestus turvakaameratele taotlus kirjutada?

G. Ammer - koolimajas ja kooli territooriumil on õpetajad korrapidajad vastavalt graafikule. Seiklusrada ei ole eraldi turvamehe lakkamatu valve all. Kiusamise ja lõhkumise korral pöördub õpilane esimese täiskasvanu poole. Järgmisena klassijuhataja poole.

G. Ammer - turvakaamerate ja kogu kooli ühtse signalisatsiooni teema on meil töös juba mitu nädalat. Turvakaamerad on aidanud lahendada ka erinevaid lastevahelisi probleeme majas sees. Plaan on ka territooriumile panna kaamerad, kuid territooriumist väljaspool seda teha ei saa.

L. Levo - kas kutsume söökla juhataja meiega vestlema? (Laste käitumine sööklas, mida saab ühiselt meeldetuletusi aeg-ajalt või regulaarselt tehes, paremaks?).

G. Ammer - ma ei näe vajadust söökla juhataja kutsumiseks hoolekogu koosolekule. Kutsun kokku kooli Tervisenõukogu, mis hakkab tegelema ka koolisöökla järelvalvega. Vanematekogu esindajana võiks seal olla Marge Aedna, ettepanek on tehtud ka vanematekogu liikmele Kelly Uukivile.

Protokollija: Lembe Levo